ZAPISNIK 2. SKUPNEGA RODITELJSKEGA SESTANKA

Roditeljski sestanek za vrtčevski skupini Sončki in Račke je potekal, 23.4.2019 v učilnici 2. razreda. Pričetek ob 16. uri, zaključek ob 18. uri.

Dnevni red sestanka:

1. Ga. Lucija Umek – govorni razvoj otroka
2. Analiza ankete o zadovoljstvu
3. Končni izlet
4. Gasilsko tekmovanje
5. Plavalni tečaj
6. Razno

K točki 1:

Svetovalna delavka ga. Lucija Umek je na kratko predstavila govorni razvoj otroka v predšolskem obdobju. Poudarila je kako spodbujati pravilen govor pri otroku.

K točki 2:

Vzgojiteljica ga. Vladka Žajber je analizirala anketo o zadovoljstvu za skupino Račke, vzgojiteljica ga. Vesna Kovšček pa za skupino Sončki. Otroci na splošno radi obiskujejo vrtec, starši so zadovoljni z delom vzgojiteljic, bila je le opomba, da nimajo druge možnosti, kot da zaupajo. Prehrana je dobra, na pripombo, da bi bili lahko obroki bolj pestri in manj ojačevalcev okusa smo komentirali, da so tako juhe kot ostala prehrana bolj raznoliki. Tudi glede informiranja in organiziranosti ni bilo posebnih pripomb.

K točki 3:

Staršem smo ponudili dve možnosti končnega izleta, krajšo (Sevniški grad z animacijo) in daljšo različico (Logarska dolina – Pravljični gozd, slap Rinka, Orlovo gnezdo). Večina se je odločila za Logarsko dolino. Prevoz se bo za skupino Sončki kril v celoti, za skupino Račke pa delno iz zbranega papirja ter prodaje novoletnih čestitk.

K točki 4:

Gasilsko tekmovanje bo 18.5.2019 v Krmelju. Sodelovali bodo otroci letnika 2013 in mlajši. Starši otroka sami pripeljejo na tekmovanje. Sodelovalo bo 9 oz. 10 otrok iz vsake skupine.   
Vaje bomo imeli v dopoldanskem času, zato prosimo za rezervna oblačila.

K točki 5:

Otrokom nudimo 4-dnevni plavalni tečaj v OŠ Videm Krško. Cena tečaja bo znašala približno 30€. Starši so odločili, da izdamo anketo, kdo bi se udeležil plavalnega tečaja.

K točki 6:

Povemo, da bomo izvedli še kolesarjenje in rolanje. Slednje bo organizirala vzgojiteljica Vladka Žajber, ki ima opravljen tečaj rolanja. Tečaj bo dvodnevni, tudi tu bomo izdali anketo glede opreme. Kolesarjenje bomo izvedli vsaka skupina zase.

Prisotnost:

* strokovne delavke: ga. ravnateljica Marija Brce, ga. Lucija Umek, Vladka Žajber, Vesna Kovšček, Petra Meserko, Darja Remih in Jožica Krmelj.
* starši otrok skupine Račke, odsotni starši otrok skupine Račke: Ines Urbančič, Liama Umeka, Nike Funda, Samuela Lana Glušiča, Matica Jakoša, Svita Majcna Aupiča in Gala Turenška.
* starši otrok skupine Sončki, odsotni starši otrok skupine Sončki: Pie Repovž, Anžeta Salobirja, Nine Marolt in Tiana Skoporca.

Zapisala:

Jožica Krmelj

Šentjanž, 29.4.2019